ભીમસેને હાથીની જેમ ઝપટીને રાક્ષસને પોતાની ભુજાઓમાં દબાવી તો દીધો, પરંતુ તે જોર કરીને નીકળી ગયો અને સામેથી ભીમસેનને જ પકડી લીધા. ત્યારબાદ બળવાન ભીમસેને તેને જમીન પર પટકી દીધો અને તેની કમર ઘૂંટણોથી દબાવીને પછી ગળું દબાવી દીધું. તેનું શરીર ઢીલું પડી ગયું. આંખો બહાર નીકળી ગઇ. આ પ્રમાણે કિર્મીર રાક્ષસ મરી જવાથી પાંડવોને ઘણી પ્રસન્નતા થઇ. બધા ભીમસેનની પ્રશંસા કરવા લાગ્યા અને પછી કામ્યક વનમાં પ્રવેશ કર્યો.” આ પ્રમાણે વિદુરજી પાસે કિર્મીર વધની વાત સાંભળીને રાજા ધૃતરાષ્ટ્ર ઉદાસ થઇ ગયા અને તેમણે લાંબો નિઃસાસો નાખ્યો.